Die O.R. Tambo Internasionale Lughawe (IATA: JNB, ICAO: FAOR, kort ORTIA) is 'n reuse lughawe naby Johannesburg, Gauteng, Suid-Afrika, en die belangrikste lughawe vir binnelandse en buitelandse vlugte in Suid-Afrika.
1 Posisie in die wêreld
Die lughawe is in 1952 as "Jan Smuts-lughawe" naby Kemptonpark aan die Oos-Rand gestig. Nog in dieselfde jaar, op 2 Mei, het die Britse lugredery BOAC die stralertydperk ingelui met die eerste regstreekse ononderbroke vlug vanuit Londen na Johannesburg - met 'n reissnelheid van 770 km per uur (in vergelyking met die DC-3 se 290 km/h). In die 1970's was Jan Smuts 'n toetslughawe vir die Frans-Britse supersoniese Concorde-vliegtuig. Tussen 1994 en 2006 staan dit as die Internasionale Lughawe van Johannesburg bekend. Dit word 27 Oktober 2006 na die anti-apartheidsaktivis en stigterslid van die ANC Jeugliga, Oliver Tambo, herdoop.
Sy internasionale terminaal is ontwerp om ook die grootste moderne dubbeldek-passasiersvliegtuie soos die Airbus A380 te kan hanteer. Die lughawe se twee aanloopbane van respektiewelik 3300 en 4400 meter word tans selfs as die langstes ter wêreld beskou.
↑ 1,0 1,1 (en) "O. R. Tambo International airport - Economic and social impacts". Ecquants. Verkry op 15 Mei 2014.
↑ (en) "O.R. Tambo Airport Passenger Statistics". Airports Company South Africa. Verkry op 15 Mei 2014.
Ontsluit van "https://af.wikipedia.org/w/index.php?title=O.R._Tambo_Internasionale_Lughawe&oldid=1622398"
Die bladsy is laas op 19 November 2017 om 22:31 bygewerk.